Jaipur Polo Season Started, World Champion Team Also Play Here - जयपुर पोलो सत्र शुरू, वर्ल्ड चैम्पियन चिली टीम का भी दिखेगा जलवा | Patrika News
jaipur polo season started, world champion team also play here
जयपुर पोलो सत्र शुरू, वर्ल्ड चैम्पियन चिली टीम का भी दिखेगा जलवा
रामबाग पोलो मैदान में होगा मुकाबला
January, 02 • 01:47 PM
जयपुर. राजस्थान में पोलो का अलग ही क्रे ज है, इस रॉयल गेम को देखने के लिए देशी और विदेशी पर्यटक भी यहां आते हैं। राजस्थान में पोलो का सीजन दिसम्बर से मार्च तक रहता है, इस दौरान जोधपुर और जयपुर में कई बड़े टूर्नामेंट खेले जाते हैं, जिनमें विदेशी खिलाड़ी भी अपनी चमक बिखेरते हैं। जोधपुर से समापन के बाद अब जयपुर पोलो सत्र का आगाज भी हो चुका है। इसकी शुरुआत दीया कुमारी कप से हो गई है।
इस साल जयपुर पोलो सत्र का मुख्य आकर्षण पूर्व चैम्पियन और गत उपविजेता चिली की टीम है। राजस्थान पोलो क्लब ने चिली की टीम को यहां खेलने के लिए आमंत्रित किया है। चिली की टीम यहां भारतीय टीम के साथ तीन मैच खेलेगी। ये मुकाबले 2, 4 और 6 जनवरी को खेले जाएंगे। चिली के खिलाफ मुकाबलों में भारत की भी तीन अलग-अलग टीमें उतरेंगी।
जयपुर पोलो सत्र में इस बार पांच बड़े टूर्नामेंट होंगे और कुछ प्रदर्शनी मैच भी खेले जाएंगे। सत्र में ये होंगे टूर्नामेंट
- 1 से 5 जनवरी: दीया कुमारी कप (8 गोल)
- 7 से 13 जनवरी: एसएमएस गोल्डवास कप (8 गोल)
- 14 से 20 जनवरी: गायत्री देवी मेमोरियल कप (10 गोल)
- 21 से 26 जनवरी: सवाई भवानी सिंह कप (10 गोल)
- 28 जनवरी से 3 फरवरी: सिरमौर कप (14 गोल)
ये विदेशी खिलाड़ी आएंगे
चिली, अर्जेन्टीना, न्यूजीलैंड और यूके के खिलाड़ी भी जयपुर पोलो सत्र में शिरकत करने आएंगे। इनमें गेराडो वाल्डेस (3), मैट पैरी (6), जोंजालो यानजोन (4), जोस मिगुएल परेरा (5), एडमुंडो वरेला (4) और मनोलो (6) शामिल हैं।
खेल मंत्री चांदना भी खेलेंगे
भारतीय खिलाडिय़ों में शमशीर अली व सिमरन शेरगिल (+6), सैयद बशीर अली, ध्रुवपाल गोदारा, समीर सुहाग, अभिमन्यु पाठक (+5), सिद्धांत शर्मा, रवि राठौड़ (+4) और सैयद हमजा अली, उदय कलान, गौरव सहगल, विशाल सिंह, अंगद कलान, पद्मनाभ सिंह व लोकेन्द्र राठौड़ (+3) मुख्य आकर्षण होंगे। इनके अलावा हाल में राज्य के युवा मामले एवं खेल विभाग के मंत्री बने अशोक चांदना भी पोलो के मैदान में अपना दम दिखाएंगे। चांदना पोलो के माहिर खिलाड़ी हैं और हाल में उन्होंने जोधपुर सत्र के भी कुछ मुकाबलों में हिस्सा लिया है।
Jaipur rambagh polo ground
नपे-तुले अंदाज में बताएं अपनी चाह
कमरदर्द की समस्या में राहत देंगे ये उपाय
बढ़ाएं टीम में सहयोग की भावना
...तो बिजनेस कोच होगा जरूरी
करी पत्तियों में ढेरों औषधीय गुण
ये नेटवर्किंग स्किल्स बना देंगी अनप्रोफेशनल
झालाना में जगह नहीं इसलिए खेतड़ी ले जाकर छोड़ा पैंथर
होमवर्क करके Finance Minister सीतारमण से मिले MP Bohra, रखा Jaipur के व्यापारियों का पक्ष
अगले सप्ताह से बढ़ जाएंगे बिजली के दाम!
पति न्यू ईयर पार्टी में मस्त, पड़ोसी कर गया पत्नी के साथ गंदा काम